Josh Schoolar (Brusk Kawa)yo ke serranê 2017-2018î de Rojawan de taburê enternasyonalîstan de ca girewt û 20ê êlule de nêweşîye ra Îngilîstan de şi rehm, Swîsre û Îngilîstan de ame yadkerdene.
Seba Schoolarî koyê Mont Soleilî yê şaristanê Saint Imierî yê Swîsre de menga êlule de darî ameybî ronayene. Kurdîstanijî û dostê înan tewrê çalakîye bibî û qiseykerdişan de amebi vatene ke ''Josh her tim do bibo mîsalêk. Wayîrvejîyayîşê vîrameyîşê ey rûmetê ma yo.''
Şaristanê Manchesterî yê Îngilîstanî de zî bi tewrbîyayîşê keye û dostanê ci Schoolar ame yadkerdene.
